Tað boðar ein talsmaður fyri ákærumyndugleikan í Hannover, heimbýnum hjá fyrrverandi forsetanum, frá, sambært ritzau og dpa. Wulff legði frá sær í gjár eftir bert 20 mánaðar sum forseti i Týsklandi, eftir at ákærumyndugleikin fyrrakvøldið bað Forbundsdagen um at upphevja órinið. Ákærumyndugleikin heldur, at illgruni er um, at Christian Wullf í síni tíð sum ráðharraforsetanum í Niedersachsen tiltuska sær persónligar og fíggjarligar fyrimunir, tí hann er vinur við stjóran í einum filmsgrunni, David Groenwold, sum eisini verður skuldsettur. Felagið hjá filmsgrunnastjóranum fekk síðst í 2006 tilsøgn um ríkistrygd frá Niedersachsen á 30 milliónir krónur. Trygdin varð tó ongantíð nýtt. Nakrar mánaðir áðrenn hevði stjórin í filmsgrunninum lánt táverandi ráðharraforsetanum í Niedersachsen eina fartelefon og fekk pengar afturfyri. Eisini bjóðaði stjórin bæði Wulff og konuni eina ferð til norðurtýsku oynna Sild. At enda bjóðaði Groenewold parinum til filmsveitslu í Munchen. Tey fingu bæði hotell og daddu goldna. Fyrrverandi forsetanum hevur seinni goldið fyri ókeypis tænasturnar, sigur hevur advokaturi hjá Wulff sagt. Verður Wullff funnin sekur, kann hann vænta upp í 3 ára fongsulsrevsing.